Уладзімер Варава - Вікіпэдыя

# Уладзімер Варава

### Зьвесткі зь Вікіпэдыі — вольнай энцыкляпэдыі.

Варава Уладзімер Аляксеевіч (26 ліпеня 1896 – 4 траўня 1929) – беларускі пісьменьнік і журналіст. Нарадзіўся ў вёсцы Вялікія Жухавічы Карэліцкага раёну ў сялянскай сям’і. У 1920 годзе працаваў у Жухавіцкім валасным рэўкаме, пасьля – у Народным камісарыяце земляробства БССР. Адначасова вучыўся ў Менскім політэхнікуме. З 1921 году – на радзіме. Удзельнічаў у беларускім нацыянальным руху, друкаваўся ў заходнебеларускай пэрыёдыцы. Арыштоўваўся ўладамі Польшчы. У 1925 годзе рэдагаваў газэту Грамады “Жыцьцё беларуса”. Неўзабаве нелегальна перайшоў у БССР. Працаваў намесьнікам рэдактара слуцкай акруговай газэты “Вясковы будаўнік”. З 1926 году – у Менскім акруговым зямельным аддзеле. Уваходзіў у аб’яднаньне “Літаратурна-мастацкая камуна”, удзельнічаў у выданьні яе часопіса “Росквіт” (1927 – 1928 гады). Пісаў апавяданьні, артыкулы, фэльетоны.

Атрымана з «http://be.wikipedia.org../../../%D1%83/%D0%BB/%D0%B0/%D0%A3%D0%BB%D0%B0%D0%B4%D0%B7%D1%96%D0%BC%D0%B5%D1%80_%D0%92%D0%B0%D1%80%D0%B0%D0%B2%D0%B0_d88e.html»

Катэгорыі: Беларускія літаратары | Беларускія журналісты

##### Views

- Артыкул
- Гутаркі
- Бягучая вэрсія

##### Пошук